KLUB STUDENATA SOCIOLOGIJE „DISKREPANCIJA“

upućuje

POZIV

za prijavu na međunarodni simpozij

PRIRODA I DRUŠTVO:

KULTURA,RAZVOJ I OKOLIŠ

koji će se održati od 10. do 13. studenog 2015. godine na Filozofskom fakultetu u Zagrebu.

Priroda i društvo često se shvaćaju kao dva neodvojiva elementa stvarnosti. Naziv simpozija odnosi se na povezanost čovjeka i njegove okoline, te uzajamni odnos stvaranja i ograničavanja. U tom okviru ističemo vanjske i unutarnje uvjete nastanka i opstanka društva, povezanih s kulturom kao identitetom i kulturom kao društvenom praksom. Također želimo obratiti pozornost na utjecaj globalizacije na promjene i društva i prirode s uzročno posljedičnim vezama tih promjena koje utječu na identitet, kulturu, religiju i znanje u vremenu globalizacije.

Izazovom društvenim znanostima smatramo održivost i smjer razvoja, uz koje su neodvojivo vezani razvoj tehnologije i rizik kao svakodnevnica suvremenih društava unutar kojih se ističe nesigurnost kao posljedica naglog i ubrzanog razvoja, te stalni rast kao ideologija.

Ovakav sklop fenomena nužno zahtijeva interdisciplinarnu problematizaciju, pa osim sociologa možemo očekivati sudjelovanje studenata, stručnjaka i istraživača i s drugih područja (filozofija, politologija, povijest, antropologija, ekonomija, ekologija, geografija, novinarstvo i ostali).

Osim izlaganja, u planu su također organiziranje tribina i okruglih stolova uz suradnju s profesorima i udrugama civilnog društva.

Opseg tema (uz mogućnost proširenja):

KULTURA

* kulturni determinizam
* sukobi kultura
* običajnost i tradicija
* sport,natjecanje,igra
* kultura, nacija, identitet
* integracija kulturnih manjina
* migracije
* nastanak i propast civilizacija/kultura
* subkulture
* umjetnost kao odraz vremena
* kultura u postmoderni
* smrt multikulturalizma?

RELIGIJA I SVIJET

* religija kao faktor razvoja
* vanjski faktori nastanka i razvoja religije
* sveto i svjetovno
* desekularizacija?
* društvene funkcije religije
* religijski fundamentalizam i terorizam

EKONOMIJA I EKOLOGIJA

* religija i ekonomija
* drživi razvoj-potencijal ili mit?
* ekologija i tehnologija
* rad i korupcija
* stalni rast kao ideologija
* društvo rizika
* ekofeminizam
* geografski utjecaji na ekonomske sustave

ZNANJE I ZNANOST

* obrazovanje
* priroda i društvo - umjetna podjela svijeta?
* okolišni i društveni uvjeti znanja
* znanost kao ideologija
* društvena proizvodnja znanja
* sociologija obrazovanja
* znanost i bioetika

ORGANIZACIJA DRUŠTVA

-obitelj: funkcije i forme

-stratifikacija - kulturni i okolišni faktori

ANTROPOCENTRIZAM I TRANSHUMANIZAM

SOCIJALNI I KULTURNI KAPITAL

GLOBALIZACIJA

SELO-GRAD:URBANA I RURALNA SOCIOLOGIJA

SOCIOLOGIJA TURIZMA

SOCIOLOGIJA PREHRANE

SOCIOLOGIJA ZDRAVLJA

Moguće je prijaviti radove koji nisu obuhvaćeni navedenim prijedlozima, a dotiču se zadanog tematskog okvira simpozija.

*Prijava sudjelovanja*

Sudjelovanje na simpoziju prijavljuje se ispunjavanjem obrasca za prijavu. Rok za slanje prijave i sažetka (do 250 riječi) je 5. listopada 2015. Ukoliko sažetak bude prihvaćen, rok za predaju teksta spremnog za izlaganje je 25. listopada 2015. Sažeci i radovi se šalju na hrvatskom ili engleskom jeziku na adresu: simpozij.kssd@gmail.com.

Službeni jezik simpozija je hrvatski, uz mogućnost izlaganja na engleskom.

Sudjelovanje na simpoziju je besplatno. Izlagači će imati osiguran smještaj.

Molimo da ovaj poziv proslijedite potencijalnim izlagačima i sudionicima.

Za sve dodatne informacije obratite se na mail simpozij.kssd@gmail.com